Д О Г О В О Р
№……………./……………… 


Днес,……………..2019г, между РАЙОН “ЦЕНТРАЛЕН” - ОБЩИНА ПЛОВДИВ, ул. “Хр. Г. Данов” № 39, представляван от .................................... - Кмет на Район “Централен” и ............................ – Гл. счетоводител, Ид.№: 0004715040031, Ид. № по ЗДДС BG000471504, наричан по-долу „ВЪЗЛОЖИТЕЛ”, от една страна
и

................................., ЕИК: ………………………, ид.№ по ЗДДС ………………………, със седалище и адрес на управление ……………………………………. представлявано от ……………………………, в качеството му на управител, наричано по – долу за краткост “ИЗПЪЛНИТЕЛ” от друга страна, 
на основание чл. 194, ал. 1 във вр. с чл. 20, ал. 3, т. 1 от Закона за обществените поръчки и Протокол от…………………г. за работата на Комисия по разглеждане, оценка и класиране утвърден от Възложителя на ........................г., с който е определен ИЗПЪЛНИТЕЛ на обществена поръчка с предмет: „Текущи ремонти в обхвата на Район „Централен“: 
ОБОСОБЕНА ПОЗИЦИЯ № 1 „Преустройство и ремонт на ДГ „Зора” за допълнителна детска   група и рализация на покривна хидроизолация на ДГ „Малкия принц”

ОБОСОБЕНА ПОЗИЦИЯ № 2 „Текущ ремонт на покрив и корнизи на сградата на ул. „Хр. Г. Данов” № 39 и текущ ремонт на  двора на детска ясла 30 „Приказен свят” със слънцезащитни съоръжения ,  навеси и тенекеджийски работи”

ОБОСОБЕНА ПОЗИЦИЯ № 3 „ Ремонт с обезопасяване на подлезно пространство под пешеходен мост на река „Марица“
за ОБОСОБЕНА ПОЗИЦИЯ № 2 „Текущ ремонт на покрив и корнизи на сградата на ул. „Хр. Г. Данов” № 39 и текущ ремонт на  двора на детска ясла 30 „Приказен свят” със слънцезащитни съоръжения ,  навеси и тенекеджийски работи”  се сключи настоящият договор, с който страните по него се споразумяха за следното:
І. ПРЕДМЕТ НА ДОГОВОРА
Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни - извършване на текущ ремонт на покрив и корнизи на сградата на ул. „Хр. Г. Данов” № 39 и текущ ремонт на  двора на детска ясла 30 „Приказен свят” със слънцезащитни съоръжения ,  навеси и тенекеджийски работи  съгласно изготвените от ВЪЗЛОЖИТЕЛЯ видове СМР/СРР и всички дейности, отразени в Техническите спецификации (Приложение 1), Техническото предложение (Приложение 2) и Ценовото предложение (Приложение 3).

(2) ВЪЗЛОЖИТЕЛЯТ се задължава да осигури условия за оглед на место на ИЗПЪЛНИТЕЛЯ
(3) ИЗПЪЛНИТЕЛЯТ ……………………………... подизпълнители.




   (ще ползва/няма да ползва)
(4) За подизпълнителите (ако е приложимо) следва да са изпълнени условията на чл. 66 ал.2 от ЗОП
ІІ. СРОКОВЕ
Чл.2./1/Настоящият договор влиза в сила от датата на подписването му. 
/2/ Срокът на договора е до ………………г. или до достигане на максималната му стойност  по чл.4 ал.1, в зависимост от това, кое от двете настъпи по-рано. По отношение на гаранционните срокове – до изтичането им.
/3/ Срокът за изпълнение на конкретните дейности по определен възлагателен протокол започва да тече от деня, следващ датата на получаване на възлагателния протокол.

/4/ Срокът за изпълнение по предходната алинея спира да тече:

1. По нареждане на общински или държавен орган, ако Изпълнителят няма вина за спирането му.
2. При настъпване на непреодолима сила. За възникването и преустановяването на непреодолимата сила Изпълнитъелят е длъжен в тридневен срок писмено да уведоми възложителя. 

3. При неблагоприятни климатични условия за изпълнение на съответните видове строителни дейности, съгласно изискванията на приложими нормативни актове или спецификации, за което страните подписват протокол. 

ІІІ. ЦЕНА И НАЧИН НА ПЛАЩАНЕ

Чл.4./1/ Максимално допустимата стойност на договора е до …………………. /словом / лв. без вкл. ДДС, или до …………. /словом/ лв. с вкл. ДДС и не може да бъде надвишавана. 


/2/ В единичните цени са включени всички разходи на Изпълнителя, необходими за изпълнение на съответния вид работа. Предложените единични цени не подлежат на промяна.

/3/ Възложителят не е задължен да възложи на Изпълнителя изпълнение на СМР/СРР на стойност, равняваща се на максимално допустимата стойност по чл.4 ал.1. 
/4/ При необходимост от изпълнение и при наличие на предпоставките и условията на ЗОП на непредвидени работи се ползват следните технико – икономически показатели:

ЧАСОВА СТАВКА 






………лв./ч.ч.

ДОПЪЛНИТЕЛНИ РАЗХОДИ ВЪРХУ ТРУДА


……......%

ДОПЪЛНИТЕЛНИ РАЗХОДИ ВЪРХУ МЕХАНИЗАЦИЯТА

………..%
ДОСТАВНО СКЛАДОВИ РАЗХОДИ

            

………..%
ПЕЧАЛБА
                                                                       


………..%
Необходимостта от допълнителни непредвидени работи се установява с подписан протокол между ИЗПЪЛНИТЕЛ и ВЪЗЛОЖИТЕЛ.
Чл.5./1/.Изпълнителят има право да получи възнаграждение за изпълнението на всяка възложена от Възложителя по реда на раздел V от договора работа, в рамките на определената в чл.4./1/. максимално допустима обща стойност.

/2/Размерът на отделните възнаграждения се определя съобразно стойността на действително изпълнените и възложени по реда на раздел V от договора количества и видове работи по цени, съгласно ценовото предложение на Изпълнителя.

Чл.6./1/Плащанията по предходния член се извършват въз основа на:

-количество извършена работа от Изпълнителя съгласно посочената в офертата на изпълнителя цена,

-двустранно подписан протокол за извършените СМР/СРР, без констатации за неточно и забавено изпълнение, който следва да съдържа информацията съгласно чл.10 от договора,

-представена на Възложителя надлежно оформена фактура оригинал, издадена от Изпълнителя.

/2/Плащанията се извършват в тридесетдневен срок, считано от изпълнение на условията по чл.6 ал.1 по банков път по сметка на ИЗПЪЛНИТЕЛЯ със следните реквизити:
Банка: ………………..
IBAN: …………………..
BIC: …………………….
V. РЕД ЗА ВЪЗЛАГАНЕ, ПРЕДАВАНЕ И ПРИЕМАНЕ
Чл.9 Изпълнението на дейности, включени в предмета на договора, се възлага с отправен от Възложителя към Изпълнителя писмен документ /възлагателeн протокол/.
Чл.10 Възлагателния протокол следва да съдържа следната информация:

-посочване на обекта и/или съответната част от него, по отношение на който Възложителят изисква от Изпълнителя изпълнението на СМР/СРР, предмет на договора;

-КСС, описваща необходимите за извършването на ремонта/строителството на определения с възлагателното писмо обект и/или съответната част от него видове и количества СМР/СРР, стойност съобразно предложените от изпълнителя единични цени, както и времеви график за изпълнение. При определянето им се взема предвид техническата спецификация на договора, лимитираните финансови параметри, като единичните цени са съгласно ценовото предложение на Изпълнителя, предвидените за изпълнение видове работи, както и нормално необходимата продължителност за изпълнение на възложените с протокола работи.

Чл.11 За извършване на строителството Възложителят е длъжен да осигури достъп до мястото, на което ще се извършва същото.
Чл.12 След изпълнението на СМР/СРР, определени от Възложителя с възлагателния протокол, Изпълнителят отправя до Възложителя покана да направи оглед и да приеме извършената работа. Приемането на извършените СМР се извършва с подписване на протокол между Възложителя и Изпълнителя, в който се описва извършената работа: количество на СМР/СРР, качество на извършената работа, придружен със сертификати за качество на вложените материали и сертификати или протоколи за безопасност, когато е приложимо.

Чл.13 ВЪЗЛОЖИТЕЛЯТ може да откаже да приеме отделни СМР, ако открие съществени недостатъци.

Чл.14 Недостатъците се отстраняват от ИЗПЪЛНИТЕЛЯ за негова сметка. До тяхното отстраняване ВЪЗЛОЖИТЕЛЯТ може да задържи плащането на дължимата сума.

Чл.15 Качеството на изпълнените СМР и замерването им се извършва съгласно нормативните изисквания. 
Чл.16 Некачествено извършените работи, извън установените нормативи не се заплащат от ВЪЗЛОЖИТЕЛЯ, поправят се за сметка на ИЗПЪЛНИТЕЛЯ или се разрушават за негова сметка след съставяне на протокол за некачествено извършени работи.

VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ
Чл.17 ИЗПЪЛНИТЕЛЯТ е длъжен да изпълни възложеното по реда на настоящия договор качествено, с грижата на добрия търговец, като спазва изискванията на приложимата нормативна уредба, клаузите на настоящия договор, предвиденото в техническата документация и изискванията на строителните, техническите и технологичните правила, нормативи и стандарти за съответните дейности.

Чл.18./1/ ИЗПЪЛНИТЕЛЯТ се задължава да осигурява материали  и всичко друго, което е необходимо за изпълнение на договора. Осигурените от Изпълнителя материали, които се влагат в строителството следва да са качествени, както следва да извършва качествено и СМР/СРР. 


/2/ Разходите за консумация на електроенергия, вода, охрана и други консумативи, необходими за изпълнение на договора, са за сметка на ИЗПЪЛНИТЕЛЯ.
 

Чл.19 Да съгласува всички промени, наложили се по време на строителството с ВЪЗЛОЖИТЕЛЯ. Изпълнителят е длъжен да уведомява Възложителя за всички ново възникнали и допълнително възникнали СМР, които не са предмет на настоящия договор. Възложителят има право да откаже да заплати извършени нови и/или допълнителни работи, за които същият не е уведомен и/или не е одобрил.
Чл.20 ВЪЗЛОЖИТЕЛЯТ или всяко лице, упълномощено от него, да има достъп по всяко време до работите и до всички работни места, а ИЗПЪЛНИТЕЛЯТ се задължава да предостави условия и съдействие при или за получаването на право на такъв достъп.

Чл.21./1/ ИЗПЪЛНИТЕЛЯТ се задължава да не разпространява по какъвто и да е начин пред трети лица служебна информация, станала му известна при и/или по повод изпълнението на договора, без изричното писмено съгласие на ВЪЗЛОЖИТЕЛЯ.

/2/ ИЗПЪЛНИТЕЛЯТ има право да присъства при разглеждане на резултатите от ВЪЗЛОЖИТЕЛЯ. 

/3/ ИЗПЪЛНИТЕЛЯТ е длъжен да осигури на ВЪЗЛОЖИТЕЛЯ регламентиран достъп до всички материали и документи във връзка с договора през всички етапи на работа по предмета на договора.
/4/ Изпълнителят се задължава в тридневен срок след извършване на СМР/СРР да изчисти района на обекта от строителни отпадъци.
Чл.22/1/ Всички санкции, наложени от общински и държавни органи във връзка със строителството са за сметка на Изпълнителя.

/2/ За вреди, причинени на лица, публично или частно имущество, при или по повод строителството, отговорност носи Изпълнителя. Изпълнителят носи регресна отговорност спрямо Възложителя, ако последният заплати обезщетение за такива вреди.

/3/ Изпълнителят поема пълна отговорност за безопасността и осигурява сам и за своя сметка спазването на правилата по охрана на труда по време на изпълнение на договора.

Чл.23./1/ ИЗПЪЛНИТЕЛЯТ има право да иска от ВЪЗЛОЖИТЕЛЯ необходимото съдействие за изпълнение на поръчката.

/2/ ИЗПЪЛНИТЕЛЯТ има право да получи договореното възнаграждение по реда и при условията на настоящия договор.
VII. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.24./1/ ВЪЗЛОЖИТЕЛЯТ се задължава да съдейства за изпълнението на договорените работи.


/2/ Възложителят си запазва правото да не се изпълняват някои от описаните СМР/СРР, както и да възлага допълнителни СМР/СРР, чиято необходимост е възникнала след започване на работа и установена с протокол/и – до максимално допустимата стойност на договора и в съответствие с изискванията на ЗОП.


/3/ Възложителят има право да не възлага СМР/СРР за цялата стойност на договора.


Чл.25 ВЪЗЛОЖИТЕЛЯТ се задължава да приеме в срок изпълнените работи;


Чл.26 ВЪЗЛОЖИТЕЛЯТ се задължава да заплати в договорените срокове и при условията на договора дължимите суми на ИЗПЪЛНИТЕЛЯ;

Чл.27./1/ ВЪЗЛОЖИТЕЛЯТ има право да иска от ИЗПЪЛНИТЕЛЯ да изпълни възложените строително-монтажни работи и другите дейности по договора, да ги изпълни без отклонение от договореното и без недостатъци.
/2/ Възложителят осъществява цялостен, непрекъснат и компетентен контрол по отношение изпълнение на задълженията на Изпълнителя по този договор, лично и/или чрез свои представители.


Чл.28 При констатиране на лошо качество на изпълнените работи или ако същите не отговарят на изискванията на нормативни документи, Възложителят има право да иска от Изпълнителя незабавната им поправка, или извършване отново – по преценка на Възложителя. 

Чл.29 Възложителят е длъжен да предостави на Изпълнителя нужните документи и данни, които са необходими за реализиране целите на договора и са предмет на възлагането. 

Чл.30 Възложителят не дължи обезщетения за претърпени вреди и пропуснати ползи или каквито и да било обезщетения в случай на невъзлагане на работи на стойност до максимално допустимата стойност на договора.
VIII. НЕПРЕОДОЛИМА СИЛА
Чл.31 Страните се освобождават от отговорност за частично или пълно неизпълнение на задълженията по настоящия договор, ако това се явява следствие от появата на форсмажорни обстоятелства като: пожар, земетресение, наводнение и други събития, представляващи „непреодолима сила” по смисъла на Закона за обществените поръчки и Търговския закон и ако тези обстоятелства непосредствено са повлияли на изпълнението на настоящия договор. В тези случаи, срокът на изпълнение на задълженията по договора се измества със съответното време, в течение на което действат такива обстоятелства.
Чл.32 Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването й.

Чл.33 Страната, която се намира в невъзможност да изпълнява  задълженията си по този договор поради  непреодолима  сила е  длъжна незабавно:

/1/ Да уведоми писмено другата страна  за настъпилото събитие, което причинява неизпълнение на задълженията й; за степента, до която това събитие възпрепятства изпълнението на задълженията на тази страна; за причините на събитието; за неговото предполагаемо времетраене;

/2/ Да положи  всички  разумни  усилия, за да избегне, отстрани или ограничи до минимум понесените вреди и загуби.

/3/ Докато трае непреодолимата сила, изпълнението на задължението се спира.

Чл.34 Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

Чл.35 Липсата на парични средства не представлява непреодолима сила.

Чл.36 Определено  събитие  не  може  да  се  квалифицира  като „непреодолима  сила”, ако:

/1/ Ефектът от  това  събитие е  могъл  да  се  избегне, ако  някоя  от  страните е  изпълнявала добросъвестно задълженията си по този договор.

/2/ Ефектът от  това  събитие е  могъл да бъде  избегнат или  намален с полагането на  всички разумни  грижи.
IХ. КОНТРОЛ И УКАЗАНИЯ

Чл.37 ВЪЗЛОЖИТЕЛЯТ може по всяко време да проверява изпълнението на настоящия договор, ако с това не се възпрепятства работата на ИЗПЪЛНИТЕЛЯ и да не се нарушава оперативната му самостоятелност.


Чл.38 Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ, освен ако същите противоречат на строителните правила и нормативи или водят до съществено отклонение от възложените работи.

Х. НОСЕНЕ НА РИСКА

Чл.39 Рискът от случайно погиване или повреждане на извършено строителство, конструкции, материали, строителна техника и други подобни, намиращи се на строителната площадка, се носи от ИЗПЪЛНИТЕЛЯ.


Чл.40 ВЪЗЛОЖИТЕЛЯТ носи риска от погиване или повреждане на вече приетите дейности, освен ако погиването или повреждането е по вина на ИЗПЪЛНИТЕЛЯ или последният е могъл да го предотврати при полагане на дължимата грижа.

Чл.41 ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ, в резултат, на които възникнат: смърт или злополука на което и да било физическо лице на обекта, загуба или нанесена вреда на каквото и да било имущество в следствие изпълнение предмета на договора през времетраене на строителството.
ХІ. ГАРАНЦИОННИ УСЛОВИЯ

Чл.42 Гаранционния срок за видовете СМР/СРР е ………………….(словом) месеца, съгласно техническото предложение на ИЗПЪЛНИТЕЛЯ, което е неразделна част от настоящия договор, но не по-малък от определените в Наредба № 2 от 31.07.2003 г. за въвеждане в експлоатация на строежите в Република България. Гаранционния срок тече от приемане на СМР/СРР с приемо – предавателен протокол.
Чл.43 ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в гаранционните срокове, съгласно техническото предложение на Изпълнителя. Всички разходи по отстраняването са за сметка на ИЗПЪЛНИТЕЛЯ.


Чл.44 За проявилите се в гаранционните срокове дефекти ВЪЗЛОЖИТЕЛЯТ уведомява писмено ИЗПЪЛНИТЕЛЯ. В срок до 7 (седем) дни след уведомяването, ИЗПЪЛНИТЕЛЯТ съгласувано с ВЪЗЛОЖИТЕЛЯ е длъжен да започне работа за отстраняване на дефектите в минималния технологично необходим срок, одобрен от  ВЪЗЛОЖИТЕЛЯ.
ХІI. НЕУСТОЙКИ И ОБЕЗЩЕТЕНИЯ
Чл.45 При неизпълнение на задължение по настоящия договор неизправната страна дължи на другата обезщетение за причинени вреди при условията на  гражданското и търговското законодателство.

Чл.46./1/ При виновно некачествено извършване на СМР/СРР, освен задължението за отстраняване на дефектите и другите възможности, предвидени в чл.265 от ЗЗД, Изпълнителят дължи и неустойка в размер на 20% от стойността на некачествено извършените СМР/СРР.

/2/ При неспазване на срока за започване на работа, ИЗПЪЛНИТЕЛЯТ дължи неустойка в размер на 0,5% от стойността на неизпълненото в срока задължение за всеки просрочен ден, но не повече от 10% от стойността на договора.

/3/ Ако ИЗПЪЛНИТЕЛЯТ не представи изискуем документ, или не извърши дължимо действие по този договор, то същият дължи на ВЪЗЛОЖИТЕЛЯ неустойка в размер на 0,5% от стойността на възложените работи с възлагателния протокол за всеки просрочен ден, но не повече от 10% от стойността на договора.

/4/ В случай, че ИЗПЪЛНИТЕЛЯТ по своя вина не изпълни възложени видове работи от конкретен възлагателен протокол, същият дължи на Възложителя неустойка в размер на 10% от стойността на работите, посочени във възлагателния протокол.

/5/ ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършване на СМР/СРР е допуснал отклонения от изискванията, предвидени в техническата документация, или е нарушил императивни разпоредби на нормативните актове, като дължи заплащане на неустойка в размер на 10% от стойността на възложените с протокол СМР/СРР.

Чл.47 Ако недостатъците, констатирани в гаранционните срокове не бъдат отстранени в договорения между ИЗПЪЛНИТЕЛЯ и ВЪЗЛОЖИТЕЛЯ срок, а ако такъв липсва – в един разумен срок, ИЗПЪЛНИТЕЛЯТ дължи неустойка в удвоения размер на направените от Възложителя разноски за тяхното отстраняване.

Чл.48 Страните по договора не носят отговорност, ако невъзможността за изпълнението на задължения, произтичащи от настоящия договор се дължи на причина, която не може да им се вмени във вина.
ХIV. ПРЕКРАТЯВАНЕ НА ДОГОВОРА

Чл. 49./1/ Този Договор се прекратява:

1. с изпълнението на всички задължения на страните по него; 

2.при настъпване на обективна невъзможност за изпълнение; 

4. при прекратяване на юридическо лице – страна по Договора без правоприемство, по смисъла на законодателството на държавата, в която съответното лице е установено;

5. при достигане на максималната стойност посочена в договора;
/2/ Договорът може да бъде прекратен

1.по взаимно съгласие на страните, изразено в писмена форма;

2.когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от страните.
3.при системно неизпълнение на договорните задължения от страна на ИЗПЪЛНИТЕЛЯ;

4.при виновно неизпълнение на задълженията на една от страните  - с едноседмично писмено предизвестие от изправната до неизпраната страна.

5.едностранно с едномесечно предизвестие от ВЪЗЛОЖИТЕЛЯ, за да предотврати или отстрани тежки последици за обществени интерес, без дължими неустойки и обезщетения, като в този случай ВЪЗЛОЖИТЕЛЯТ заплаща приетите до момента качествено и в срок извършени работи.
Чл. 50 ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.
Чл.51 Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови изпълнението на СМР/СРР, с изключение на такива дейности, каквито може да бъдат необходими и поискани от ВЪЗЛОЖИТЕЛЯ; 

б) да предаде на ВЪЗЛОЖИТЕЛЯ, всички отчети/доклади, изготвени от него в изпълнение на Договора до датата на прекратяването, когато е приложимо; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.
Чл.52 При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред работи.

XV.ДОГОВОР ЗА ПОДИЗПЪЛНЕНИЕ.
Чл. 53. /1/ ИЗПЪЛНИТЕЛЯТ се задължава да поддържа точно и систематизирано деловодство, както и пълна и точна счетоводна и друга отчетна документация за извършената работа, позволяваща да се установи дали разходите са действително направени, във връзка с изпълнението на договора.

/2/ ИЗПЪЛНИТЕЛЯТ сключва договор за подизпълнение с подизпълнителите, посочени в офертата, ако има такива. Сключването на договор за подизпълнение не освобождава ИЗПЪЛНИТЕЛЯТ от отговорността му за изпълнение на настоящия договор за обществената поръчка. След сключване на настоящия договор и най-късно преди започване на изпълнението му, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата, ако има такива. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на поръчката.

/3/ ИЗПЪЛНИТЕЛЯТ се задължава да сключи договор/и за подизпълнение с посочените в офертата му подизпълнители, при наличието на такива, в срок от 7 календарни дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок, считано от датата на влизане в сила на настоящия договор. ИЗПЪЛНИТЕЛЯТ може да променя посочените в офертата му подизпълнители, при условията на чл. 66 ЗОП.

/4/ Ако ВЪЗЛОЖИТЕЛЯТ прецени, че частта от поръчката, която се изпълнява от подизпълнител, може да бъде предадена като отделен етап или обект на ИЗПЪЛНИТЕЛЯ или на ВЪЗЛОЖИТЕЛЯ, последният заплаща възнаграждение за тази част на подизпълнителя. Тази клауза се прилага, когато частта на подизпълнителя подлежи на самостоятелно приемане, което няма да окаже влияние в последствие на приемането на останалите части от изпълненото проектиране или СМР и на въвеждането на цялостния обект в експлоатация. В тези случаи разплащанията се извършват по реда на чл. 66 от ЗОП.




XVI. ДРУГИ УСЛОВИЯ


Чл.54./1/ Кореспонденцията и всички съобщения по този договор се осъществява в писмена форма за действителност. При промяна на посочените данни, всяка от страните е длъжна да уведоми другата в седемдневен срок от настъпване на промяната.
/2/ Адреси, телефони, и др. реквизити на страните за кореспонденция по настоящия договор са:
	ВЪЗЛОЖИТЕЛ:

	ИМЕ:
	

	Лице за контакт:
	

	Адрес:
	

	Тел: 
	

	Факс: 
	


	ИЗПЪЛНИТЕЛ:

	ФИРМА ИМЕ:
	

	Лице за контакт:
	

	Адрес за кореспонденция:
	

	Тел: 
	



Чл.55 Счетоводните документи се изготвят и оформят съгласно разпоредбите на Закона за счетоводството.


Чл.56 Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване, чрез преговори, а при непостигане на съгласие - спорът се отнася за решаване пред компетентния съд на територията на Република България.


Чл.57 За неуредените в настоящия договор въпроси се прилагат разпоредбите на действащото българско законодателство.

Чл.58 Договорът се състави и подписа в 3 /три/ еднообразни екземпляра два за ВЪЗЛОЖИТЕЛЯ и един за ИЗПЪЛНИТЕЛЯ.
ПРИЛОЖЕНИЯ:

Техническо предложение

Технически спецификации
Ценово предложение
ЗА ВЪЗЛОЖИТЕЛ:                                                    ЗА ИЗПЪЛНИТЕЛ:                       
                                                      

.............................................................                           ...................................................

